b'\n_START_ARTICLE_\nDonatien Alphonse Fran\xc3\xa7ois de Sade\n_START_SECTION_\n\xc5\xbdivljenjepis\n_START_PARAGRAPH_\nZa razumevanje njegovega dela je potrebno upo\xc5\xa1tevati, da je de Sad izviral iz vplivne in premo\xc5\xbene dru\xc5\xbeine Grofov de Sadi, ene najimenitnej\xc5\xa1ih plemi\xc5\xa1kih dru\xc5\xbein v Provansi._NEWLINE_Bil je v vojski in je sodeloval v sedemletni vojni. Leta 1772 je bil vpleten v \xc5\xa1kandal, ko je v Marseilleu z visoko, vendar ne smrtonosno dozo kantaridina (mo\xc4\x8dnega afrodiziaka) zastrupil nekaj tamkaj\xc5\xa1njih prostitutk. Ni povsem znano, ali je tako previsoko dozo odmeril namenoma. Sodi\xc5\xa1\xc4\x8de v Aixu ga je v odsotnosti obsodilo na smrt. Zaradi mo\xc4\x8dnega vpliva njegove dru\xc5\xbeine so kazen kasneje tako reko\xc4\x8d preklicali in mu nalo\xc5\xbeili samo 50 funtov, ki jih je moral pla\xc4\x8dati blagajni za siromake._NEWLINE_Kljub temu so ga iz je\xc4\x8de namesto leta 1779 izpustili \xc5\xa1ele 1790. leta, kar pripisujejo predvsem vplivu njegovih sovra\xc5\xbenikov. Osvobodili so ga torej \xc5\xa1ele, ko je narodna skup\xc5\xa1\xc4\x8dina razglasila, naj osvobodijo vse, ki so v zaporih brez redne prave sodbe. Ocenjujejo, da je sedenje v je\xc4\x8di \xc5\xa1kodovalo njegovemu du\xc5\xa1evnemu zdravju._NEWLINE_Ni nepomembno, da so mu sicer o\xc4\x8ditali \xc5\xa1e eno seksualno hudodelstvo, in sicer \xc5\xa1tiri leta pred incidentom v Marseillu, ko je \xc5\xa1e kot mlad oficir v poletni hi\xc5\xa1ici zvezal in grozil z no\xc5\xbeem deklici, ki ga je na pari\xc5\xa1kih ulicah prosila za vbogajme. Trdil je, da je bil incident samo \xc5\xa1ala. Res se je \xc5\xbertev lahko osvobodila in se re\xc5\xa1ila skozi okno._NEWLINE_Umrl je leta 1814 v nori\xc5\xa1nici v Charetonu.'